stanford-oval/wikipedia huggingface dataset:
קרל סנדברג
יצירתו

סנדברג היה משורר פורה, ונתפרסם מאוד בשל הביוגרפיה הגדולה שלו על אברהם לינקולן. שירתו הושפעה משירתו של וולט ויטמן, והוא הפך למשורר ידוע ומוכר לא רק בארצות הברית אלא גם ברחבי העולם. הוא זכה פעמיים בפרס פוליצר היוקרתי. לאחר מותו פוזר אפרו מעל ביתו הראשון, ובתום שנה הוקמה לו מצבה בעיר הולדתו, גיילסבורג, שבאילינוי.
בצד שיריו פרסם סנדברג גם ביוגרפיה, שירי עם, ואוטוביוגרפיה, וכן קובץ נובלות. חרף פרסומו הרב תורגמו לעברית רק מעט מיצירותיו.
תרגומיו לעברית

תפילות של פלדה, שירים, מאנגלית - משה דור, קשב לשירה, תל אביב, 2005.
אדמומית של סתו, מתוך מבחר יצירותיהם של אוסקר ויילד, אדגר אלן פו, רודיארד קיפלינג, קרל סנדברג, תומאס קרלייל מתורגמים בידי יוסף נדבה, רשפים, תל אביב, 1982.
קרל סקוטי

| --- | --- |

 לידה:  3 במרץ 1862 האימפריה האוסטרית 
 פטירה:  7 בפברואר 1927 (בגיל 64) קלגנפורט, אוסטריה אוסטריה
 השתייכות:   הצבא האוסטרו-הונגרי.
 דרגה:   גנרל חיל הרגלים
 תפקידים בשירות
 מפקד הדיוויזיה החמישית מפקד הארמייה העשירית מפקד הקורפוס ה-15
 פעולות ומבצעים
 מלחמת העולם הראשונה
 
גנרל-פלדמרשל אויגן ופלדמרשל-לויטננט קרל סקוטי (יושבים מאחור), 1917
קרל סקוטי (בגרמנית: Karl Scotti;‏ נולד ב-3 במרץ 1862 באימפריה האוסטרית – מת ב-7 בפברואר 1927 בקלגנפורט, אוסטריה) היה מפקד בכיר בצבא האוסטרו-הונגרי במלחמת העולם הראשונה.
ביוגרפיה > תחילת דרכו

קרל סקוטי נולד ב-3 במרץ 1862, והתגייס לצבא האוסטרו-הונגרי. ב-25 בנובמבר 1905 הוא הועלה לדרגת אוברסט, ובאפריל 1906 מונה לראש מטה הקורפוס השלישי ופיקד עליו עד מרץ 1911, עת קיבל פיקוד על קיבל פיקוד על הדיוויזיה החמישית. ב-12 במאי 1911 הועלה לדרגת גנרל-מיור.
ביוגרפיה > מלחמת העולם הראשונה

עם פרוץ מלחמת העולם הראשונה, הוא היה מפקד הדיוויזיה החמישית, שנכללה במסגרת הארמייה הראשונה של ויקטור דנקל, ונפרסה בחזית המזרחית. הוא השתתף עם הדיוויזיה שבפיקודו בקרב קרשניק, וב-12 באוגוסט 1914 הוא הועלה לדרגת לוטננט-פילדמרשל. הוא פיקד על הדיוויזיה החמישית עד אוקטובר של אותה שנה, עת הועבר לחזית האיטלקית. לאחר מכן הוא מונה כראש המטה של "קבוצת ארמיות רוהר", שתפקידה היה להגן על הגבול הדרום-מערבי והאדמות ההיסטוריות של האימפריה האוסטרו-הונגרית מגראץ עד אינסברוק. ב-18 ביולי 1916 הוא קיבל פיקוד על הארמייה העשירית אשר נפרסה בחזית האיטלקית. באפריל 1917 הוא מסר את הפיקוד על הארמייה לאלכסנדר פון קרובטין.
סקוטי הועבר לפקד על הקורפוס ה-15, ופיקד עליו בהצטיינות במהלך קרב קפורטו, שלאחריו הועלה ב-19 בנובמבר 1917 לדרגת גנרל חיל הרגלים. במהלך שנת 1918 הוא פיקד על הקורפוס ה-15 במהלך קרב הנהר פיאווה וקרב ויטוריו ונטו. הוא פיקד על הקורפוס עד אוקטובר של אותה שנה.
ביוגרפיה > אחריתו

עם סיום המלחמה פרש סקוטי מהצבא. הוא מת בעיר קלגנפורט שבאוסטריה ב-7 בפברואר 1927 והוא בן 64.
רוני גולדפיין

| --- | --- |

 לידה:  1989 (בת 35 בערך) 
 מדינה:  ישראל 
 מקום לימודים:  תיכון א' לאמנויות תל אביב  בית הספר למשחק של סמינר הקיבוצים 
 פרופיל ב-IMDb
 
רוני גולדפיין (נולדה ב-1989) היא שחקנית ישראלית.
ביוגרפיה

סבה מצד אמה, אריאל וינשטיין, דור חמישי בירושלים, היה חבר הכנסת ועיתונאי וסבתה, צביה וינשטיין, הייתה חברת הנהלת ויצו העולמית. משפחת אביה עלתה לישראל מארצות הברית. סבה, גיל גולדפיין, היה מבקר אומנות בג'רוזלם פוסט, אביה, אדי גולדפיין, הוא מעצב ומרצה לעיצוב גרפי ואימה, נועה גולדפיין, היא קואצ'רית ומגשרת.
רוני גולדפיין נולדה וגדלה בתל אביב, לה אח בכור, דניאל, עורך וצלם. בוגרת מגמת תיאטרון בתיכון א' לאמנויות תל אביב (2007).

בצה"ל שירתה כפקידת מבצעים בחיל האוויר ובאותה תקופה למדה בסדנא "תיאטרון חי" של רחל שור. בתום שירותה הצבאי עברה מכינה למשחק בסמינר הקיבוצים ולמדה משחק בבית הספר למשחק של סמינר הקיבוצים (2014-2011). לומדת משחק אצל אורית שר.
באמצע השנה השלישית ללימודיה בסמינר שיחקה בתפקיד הראשי בהצגה "גאולה" מאת חנוך לוין, בבימויה של טל ברנר, היא גילמה את דמותה של הכבירה. עמרי ניצן צפה בהצגה ולקח את גולדפיין לקאמרי, בו שיחקה ב"תעלת בלאומילך" – מאת אפרים קישון, בבימויים של גורי אלפי ואלי ביז'אווי שרצה כ-150 הצגות. "גאולה" המשיכה והציגה בנחמני ואחר-כך בקאמרי.
שיחקה בתיאטרון "חני הפקות" בהצגה "דברים שקרו באמת", עיבוד ובימוי של חגית רכבי ניקוליבסקי על פי ספר בשם זה.
שיחקה ב"ידע ואהבה", סרטו של אהרון לוין, לצידו של איצ'ו אביטל.
בשנת 2017 שיחקה גולדפיין בתיאטרון חיפה בהצגה "בעלים ונשים", על פי סרט הקולנוע בשם זה מאת וודי אלן בבימויו של משה נאור. כמו כן שיחקה בהצגת הפרינג' "מר קולפרט" מאת דויד גיסלמן ובפרויקט "מדיאה" מאת אוריפידס בתפקיד מדיאה. הפקה עצמאית של נעם בן אז"ר.
גולדפיין הייתה מועמדת לפרס פרס התיאטרון הישראלי לשחקנית המבטיחה לשנת 2016 על תפקיד סאם בהצגה "בעלים ונשים" של תיאטרון חיפה.
תפקידים > תיאטרון

| שנות הפקה | תיאטרון | הצגה | מחזאי | במאי | תפקיד | מידע נוסף |
| --- | --- | --- | --- | --- | --- | --- |
| 2022 | תיאטרון המשולש | חמש לסביות אוכלות קיש | אוון לינדר, אנדרו הובגוד | יובל קורן | ג'יני קדבורי |  |
| 2017-2016 | תיאטרון חיפה | בעלים ונשים | עיבוד של עמיר קליגר ומשה נאור על פי הסרט בשם זה של וודי אלן | משה נאור | סאם | מועמדת לפרס התיאטרון הישראלי לשחקנית המבטיחה לשנת 2016 |
| 2017-2016 | גלריה קנטי | מר קולפרט | דויד גיסלמן | מאיה ניצן ואודי ברידנט | שרה |  |
| 2016 | צוותא, פרויקט "המחזאים" מספר חמש | המאהבת של מר עכבר | רועי מליח רשף | רועי מליח רשף | קוקיה |  |
| 2015 | תיאטרון הקאמרי | פסטיבל קישון להומור, במחווה לאפרים קישון לציון עשור למותו | אפרים קישון |  | דיאלוג מתוך "אף מילה למורגנשטיין" |  |
| 2015 | תיאטרון "חני הפקות" | דברים שקרו באמת | חגית רכבי ניקוליבסקי ע"פ ספרה של כריסטינה נסטלינגר | חגית רכבי ניקוליבסקי | ליאורה |  |
| 2015 | תיאטרון הקאמרי | פסטיבל צ'כוב | ניל סיימון | נועה שכטר | קריאה מבוימת של "הרופא הטוב" |  |
| 2015 | תיאטרון הקאמרי | גאולה | חנוך לוין | טל ברנר | הכבירה |  |
| 2015-2014 | תיאטרון הקאמרי | תעלת בלאומילך | אפרים קישון | גורי אלפי ואלי ביז'אווי | זיוה המזכירה ונורית אשת הרופא |  |
| 2014 | תיאטרונטו | נאומים ששינו את העולם | נאומו של אלי ויזל | ניר שטראוס | סכנת האדישות |  |
| 2014 | תיאטרון חולון | פסטיבל אישה | חנוך לוין | טל ברנר | מיצג חי בדמות הכבירה מתוך ההצגה גאולה |  |
| 2005 | סתיו תיאטרוני (פסטיבל הצגות נוער ביוזמת עיריית תל אביב בחסות תיאטרון הקאמרי) | עליסה בארץ הפלאות | עיבוד של דוד שטיינברג לספרו של לואיס קרול | דוד שטיינברג | עליסה | ההצגה זכתה במקום השני |
תפקידים > קולנוע

| שנה | סרט | הפקה | במאי | תפקיד |
| --- | --- | --- | --- | --- |
| 2016 | ידע ואהבה | סרט עצמאי קצר | אהרון לוין | קארין |
| 2016 | ריטייק | סרט גמר של בית הספר מנשר לאמנות | דניאל גולדפיין | עינת |
הערות שוליים

↑  בוגרי מגמת תיאטרון, אתר תיכון עירוני א' לאמנויות
↑  רן בוקר, אגם רודברג או חנה לסלאו? המועמדים לפרסי התיאטרון 2016, באתר ynet, 12 באפריל 2017
מימין לשמאל: שמואל וילוז'ני, קובי פרג' ורוני גולדפיין, בהצגה "תעלת בלאומילך", הקאמרי, 2014
קופר קאפ

| --- | --- |

 לידה:  15 ביוני 1993 (בן 31) יאקימה, וושינגטון, ארצות הברית
 לאום:  ארצות הברית אמריקאי
 עמדה:  וייד רסיבר
 גובה:  1.88 מטרים
 משקל:  94 קילוגרמים
 מספר:  10
 מכללה:  אוניברסיטת מזרח וושינגטון
 דראפט:  דראפט ה-NFL‏ 2017, לוס אנג'לס ראמס, סבב 3, מספר 69
 קבוצות כשחקן
 2017–:  לוס אנג'לס ראמס
 
קופר דאגלס קאפ (באנגלית: Cooper Douglas Kupp; נולד ב-15 ביוני 1993) הוא שחקן פוטבול אמריקאי המשחק בעמדת הווייד רסיבר בלוס אנג'לס ראמס מליגת ה-NFL.
ילדותו ונעוריו

קאפ נולד ביאקימה, וושינגטון. הוא נכדו של ג'ייק קאפ, שחקן קו התקפי ב-NFL בעבר, ובנו של קרייג קאפ, קוורטרבק עבר ששיחק גם הוא בליגת הפוטבול המקצוענית בארצות הברית. משפחתו היא אחת מחמש המשפחות בהיסטוריה של ה-NFL שממנה נבחרו שלושה דורות בדראפט ה-NFL.
קאפ למד וסיים את בית הספר התיכון דייוויס ביאקימה בשנת 2012, שם שיחק פוטבול וכדורסל בקבוצת בית הספר, הפיירטס. הוא נבחר על ידי הסיאטל טיימס לרשימת 100 הפוטנציאלים המובילים במדינת וושינגטון.
קריירת מכללות

קאפ למד באוניברסיטת מזרח וושינגטון, שם שיחק בקבוצת איסטרן וושינגטון איגלס.
קריירת מכללות > 2013

בשנת 2013, קאפ נכנס לשנת הלימודים הראשונה שלו בתור רסיבר פותח. קאפ סיים את העונה לאחר שקבע מספר שיאי מכללה ומדינה. קאפ קבע שיא מדינה לפרשמן ביארדים (1,691), תפיסות לטאצ'דאון (21), משחקים רצופים עם תפיסות לטאצ'דאון (14) ותפיסות (93).
ב-26 בנובמבר 2013 נבחר קאפ לחמישייה הראשונה של אזור ביג סקיי והיה הזוכה הראשון אי פעם בפרס פרשמן השנה של האזור.
ב-16 בדצמבר 2013 זכה קאפ בפרס ג'רי רייס לשנת 2013, שניתן לפרשמן המצטיין ב-FCS (תת-החטיבה הנמוכה של חטיבה I בפוטבול המכללות). קאפ הוא השחקן הראשון ממזרח וושינגטון והשחקן הראשון מאזור הביג סקיי שקיבל את הפרס.
קאפ זכה נבחר לקבוצה הראשונה אול-אמריקן בקונצנזוס, לאחר שנבחר לקבוצה על ידי ארבעת הארגונים הגדולים ב-FCS: איגוד מאמני הפוטבול האמריקאי, Associated Press, רשת הספורט וקרן הפוטבול של וולטר קאמפ. קאפ היה הרסיבר הראשון הראשון שנבחר לקבוצה הראשונה מאז רנדי מוס ב-1996.
ב-9 בינואר 2014, זכה קאפ בפרס הווייד רסיבר של השנה ב-FCS לשנת 2013. קאפ היה הרסיבר השני ברציפות מהאיגלס שזוכה בפרס, אחרי ברנדון קאופמן, שזכה בו ב-2012.
קריירת מכללות > 2014

קאפ סיים את עונת הסופומור שלו עם 104 תפיסות ל-1,431 יארדים ו-16 טאצ'דאונים ב-13 משחקים. הוא נבחר שוב לקבוצה הראשונה אול-אמריקן על ידי AFCA, AP ו-TSN זו העונה השנייה ברציפות. הוא גם נבחר לקבוצה הראשונה של אזור הביג סקיי בפעם השנייה ברציפות.
קריירת מכללות > 2015

בעונת 2015, קאפ סיים את העונה עם 114 תפיסות ל-1,642 יארד ו-19 טאצ'דאונים ב-11 משחקים. הוא שבר את שיא התפיסות בעונה אחת של אזור ביג סקיי עם 114, מקום תשיעי בכל הזמנים ב-FCS לעונה אחת. קאפ נבחר לקבוצה הראשונה של האזור זו השנה השלישית ברציפות וגם נבחר ל-MVP ההתקפי של הליגה, הרסיבר השני ב-42 השנים שלפני שזכה בתואר. בנוסף, קאפ זכה בפרס וולטר פייטון, והפך לשחקן מזרח וושינגטון השלישי שזוכה בפרס ורק לרסיבר השני שזכה בו, אחרי בריאן פינרן ב--1997.
קריירת מכללות > 2016

ב-30 בנובמבר 2015 הודיע קאפ כי הוא יחזור לעונת הסיניור שלו, לאחר שהתרוצצו שמועות שהוא שוקל להתמודד בדראפט ה-NFL ב-2016. בעונת 2016 הוא סיים עם 117 תפיסות ב-1,700 יארד ו-17 טאצ'דאונים. בסוף קריירת המכללות של קאפ, 428 תפיסות הפנים שלו ו-6,464 היארדים שהשיג בקריירה הם שניהם שיאי כל הזמנים ב-FCS. הטאצ'דאונים שהשיג קאפ (73) גם הם מהווים שיא FCS.
קריירה מקצועית

קופ השתתף בסיניור בול 2017 (משחק מסיימי המכללות) וערך שתי תפיסות ל-14 יארד עבור הצפון, שהפסיד 16–15 לדרום. ההופעה של קופ בסיניור בול העלתה את מניית הדראפט שלו.
הלוס אנג'לס ראמס בחרו בקאפ במקום החמישי בסיבוב השלישי (69 בסך הכל) בדראפט 2017. קופ היה הרסיבר השביעי שנבחר בדראפט ב-2017 והפך לבחירה השנייה בגובהה בתולדות מזרח וושינגטון, אחרי מייקל רוס שנבחר על ידי טנסי טייטאנס ב-2005 (סיבוב שני, 41 בסך הכל).
קריירה מקצועית > 2017

ב-9 ביוני 2017, הראמס החתימו את קאפ על חוזה לארבע שנים תמורת 3.83 מיליון דולר, כולל בונוס חתימה של 954,760 דולר.
קאפ ערך את הופעת הבכורה שלו ב-NFL בפתיחת העונה של הראמס מול אינדיאנפוליס קולטס ורשם ארבע קבלות פנים ל-76 יארד, כולל מסירה של 18 יארד לטאצ'דאון הראשון בקריירה שלו, במהלך ניצחון הראמס 46–9. בשבוע הרביעי, קאפ השיג חמש תפיסות ל-60 יארד וטאצ'דאון בניצחון הראמס 35–30 על דאלאס קאובויס. במהלך השבוע השביעי בלונדון מול אריזונה קרדינלס, הוא תפס ארבע מסירות ל-51 יארד והשיג טאצ'דאון של 18 יארד בניצחון 33–0. בשבוע התשיעי, קאפ פתח לראשונה בקריירה ב-NFL, כשתפס שלוש מסירות ל-54 יארד בניצחון הראמס 51–17 על ניו יורק ג'איינטס. בשבוע 12 מול ניו אורלינס סיינטס, קאפ רשם משחק ראשון בקריירה עם יותר מ-100 יארד, כשסיים עם 116 בניצחון 26–20. בשבוע 14 נגד פילדלפיה איגלס, הוא סיים עם חמש תפיסות פנים ל-118 יארד וטאצ'דאון. עד דצמבר, קאפ פתח בעמדת הרסיבר באופן קבוע וסיים את עונת הרוקי שלו עם 62 תפיסות ל-869 יארד וחמישה טאצ'דאונים.
הראמס סיימו בראש הבית המערבי של ה-NFC עם מאזן 11–5. ב-6 בינואר 2018, קאפ הופיע במשחק הפלייאוף הראשון שלו בקריירה כשרשם שמונה תפיסות פנים ל-69 יארד וטאצ'דאון כשהראמס הפסידו 26–13 לאטלנטה פלקונס במשחק הוויילד קארד של ה-NFC בלוס אנג'לס ממוריאל קוליסיאום.
קריירה מקצועית > 2018

קאפ נבחר לווייד רסיבר הפותח ב-2018 יחד עם רוברט וודס וברנדין קוקס. במהלך שבוע 4, קופ תפס תשע מסירות ל-162 יארד ושני טאצ'דאונים (כולם שיאים למשחק בודד), כולל שיא קריירה לקבלת פנים של 70 יארד במהלך הניצחון 38–31 על מינסוטה ויקינגס. שבוע לאחר מכן, קאפ נפצע בברכו נגד דנוור ברונקוס ויצא מהמגרש. אף על פי שחזר למגרש ברבע השלישי של הניצחון 23–20 של הראמס, קאפ הוצא מההרכב והחמיץ את שני המשחקים הבאים. במהלך הרבע הרביעי של הניצחון 36–31 על סיאטל סיהוקס בשבוע 10, קופ ירד מהמגרש עם פציעה ללא מגע. בדיקת MRI למחרת אישרה שקאפ קרע את הרצועה הצולבת הקדמית שלו, וגמר את העונה מוקדם מהצפוי. הוא סיים את העונה עם 40 תפיסות פנים ל-566 יארד ושישה טאצ'דאונים בשמונה משחקים. ללא קאפ, הראמס הגיעו לסופרבול LIII שם הפסידו 13–3 לניו אינגלנד פטריוטס.
קריירה מקצועית > 2019

קאפ חזר מהפציעה שלו לפתיחת העונה של הראמס מול קרוליינה פנתרס. במהלך שבעת המשחקים הראשונים של העונה, קאפ רשם לפחות 100 יארד בארבעה משחקים וארבעה טאצ'דאונים בסך הכל. במהלך הניצחון 24–10 בשבוע 8 על סינסינטי בנגלס, קאפ תפס שבע מסירות באורך 220 יארד וטאצ'דאון, הפעם הראשונה בקריירת ה-NFL שלו עם יותר מ-200 יארד במשחק בודד. הביצועים של קאפ קבעו שיא NFL בכמות היארדים במשחק NFL בינלאומי. בשבועות 13–17, קאפ עשה טאצ'דאון בחמישה משחקים רצופים.
קאפ סיים את עונת 2019 עם 94 קבלות פנים ל-1,161 יארד ו-10 טאצ'דאונים. הוא הוביל את הקבוצה בתפיסות פנים, תפיסות יארדים ותפיסות לטאצ'דאונים. עשרת הטאצ'דאונים שתפס קאפ השתוו למארק אנדרוז במקום השני ב-NFL בעונה זו.
קריירה מקצועית > 2020

לאחר שלבש את מספר 18 בשלוש העונות הראשונות שלו בליגה, החליף קאפ את מספרו למספר 10, המספר שלו במזרח וושינגטון. ב-12 בספטמבר 2020 חתם קאפ על הארכת חוזה של 48 מיליון דולר לשלוש שנים עם הראמס, כולל ערבות של 35.1 מיליון דולר. קאפ חזר לניצחון בסיבוב הוויילד קארד של הראמס על סיאטל סיהוקס, אך סבל מפציעה בברך, מה שגרם לפספס את ההפסד בסיבוב הראשון לגרין ביי פאקרס.
קאפ סיים את עונת 2020 עם 92 תפיסות ב-974 יארד ושלושה טאצ'דאונים. הוא רשם שלושה משחקים עם לפחות 100 יארד. קאפ הוביל את הקבוצה בתפיסות פנים ותפיסות ליארדים בעונה.
קריירה מקצועית > 2021

במהלך שלושת המשחקים הראשונים של העונה, קאפ השיג בסך הכל 25 תפיסות ב-367 יארד וחמישה טאצ'דאונים בשלושת הניצחונות של הראמס, כולל משחק שיא עונתי של 163 יארד ושני טאצ'דאונים נגד אינדיאנפוליס קולטס. משחק השפל של קאפ בעונה זו הגיע ישר לאחר מכן, כשהשיג חמש תפיסות פנים ו-64 יארד בלבד בהפסד 37–20 של הראמס לאריזונה קרדינלס, אבל הוא חזר עם שבעה תפיסות ל-92 יארד בניצחון 26–17 בסיאטל. בשבועות 6 ו-7, לקאפ היו תשע תפיסות ל-130 יארד ועשר תפיסות פנים ל-156 יארד תוך שהוא משיג שני טאצ'דאונים בשני המשחקים מול ניו יורק ג'איינטס ודטרויט ליונס. קאפ סיים את העונה בשישה משחקים בשבועות 13–18, עם ממוצע של 118.3 יארד למשחק ושישה טאצ'דאונים בסך הכל.
בעונת ה-12–5 של הראמס, קאפ קבע מספר שיאי מועדון בתפיסות לעונה, מה שזיכה אותו בבחירה למשחק הפרו בול. הוא נבחר לשחקן ההתקפה של החודש ב-NFC בספטמבר ובאוקטובר. 145 התפיסות של קאפ ל-1,947 יארד היו שניהם שיאי מועדון, ו-16 הטאצ'דאונים שלו שניים רק ל-17 של אלרוי הירש ב-1951. בעונת 2021, קופ זכה בכתר המשולש (וייד רסיבר שהוביל את הליגה בתפיסות, יארדים ותפיסות), והפך לשחקן הראשון מאז סטיב סמית ב-2005 שעושה זאת. 1,947 היארדים של קאפ מדורגים במקום השני בתולדות ה-NFL אחרי ה-1,964 של קלווין ג'ונסון ב-2012, בעוד ש-145 התפיסות שלו שניות רק ל-149 של מייקל תומאס ב-2019.
בסיבוב הוויילד קארד מול אריזונה קרדינלס, קאפ רשם חמש תפיסות ל-61 יארד וטאצ'דאון בניצחון 34–11. בסיבוב הראשון הוא רשם תשע תפיסות ל-183 יארד וטאצ'דאון בניצחון 30–27 על טמפה ביי באקנירס. קאפ השיג תפיסת פנים של 44 יארד כדי לעזור לזכות בשער השדה המנצח של הראמס. במשחק אליפות ה-NFC נגד סן פרנסיסקו 49', קאפ רשם 11 תפיסות פנים ל-142 יארד ושני טאצ'דאונים בניצחון 20–17, והחזיר את לוס אנג'לס ראמס לסופרבול בפעם השנייה מאז 2018. בסופרבול LVI נגד סינסינטי בנגלס, קאפ השיג את טאצ'דאון הסופרבול הראשון שלו בקריירה, תפיסת פנים מ-11 יארד. הוא והקוורטרבק מתיו סטאפורד היו אחראים לתפיסות מוצלחות רבות, כולל טאצ'דאון מנצח שהוביל לבחירתו של קאפ ל-MVP של הסופרבול. 33 תפיסות הפנים של קאפ בארבעת משחקי פלייאוף קבעו שיא NFL חדש לפלייאוף בודד, בעוד ש-478 היארדים וששת הטאצ'דאונים שלו מדורגים במקום השני בתולדות הפלייאוף של הליגה, אחרי התופס של אריזונה קרדינלס, לארי פיצג'רלד.
קריירה מקצועית > 2022

ב-9 ביוני 2022 חתם קאפ על הארכת חוזה לשלוש שנים עם הראמס תמורת 80 מיליון דולר.
פרסים ותארים > פרסי NFL

אלוף הסופרבול (LVI)
MVP של משחק הסופרבול (LVI)
2 אליפויות NFC (2018, 2021)
שחקן ההתקפה של השנה של AP (2021)
הקבוצה הראשונה של אול-פרו (2021)
פרו בול (2021)
שחקן ההתקפה של השנה של PFWA (2021)
ראשון ב-NFL בתפיסות פנים (2021)
ראשון ב-NFL בתפיסות ליארדים (2021)
ראשון ב-NFL בתפיסות לטאצ'דאונים (2021)
PFWA All-Rookie Team (2017)
מקום 89 בטופ-100 השחקנים בליגה 2022
מקום 4 בטופ-100 השחקנים בליגה 2022
פעמיים שחקן ההתקפה של החודש ב-NFC (2021 - ספטמבר, אוקטובר)
פרסים ותארים > שיאי NFL

הכי הרבה יארדים שנתפסו על ידי וייד רסיבר בעונה בודדת כולל פלייאוף – 2,425 (2021)
הווייד רסיבר הראשון אי פעם עם 2,000+ יארד שנתפסו בעונה הסדירה ובפלייאוף
הכי הרבה משחקים ברציפות עם תפיסות ללפחות 90 יארד – 13 (2021)
הכי הרבה משחקים עם תפיסות ללפחות 90 יארד בעונה אחת – 13 (2021)
הכי הרבה תפיסות פנים בפלייאוף אחד – 33 (2021)
פרסים ותארים > שיאי מועדון

הכי הרבה תפיסות בעונה - 145 (2021)
הכי הרבה יארדים - 1,947 (2021)
חיים אישיים

קאפ הוא בנו של קוורטרבק ה-NFL לשעבר קרייג קאפ, בחירת דראפט בסיבוב החמישי של ניו יורק ג'איינטס ב-1990 ששיחק בפיניקס קרדינלס ובדאלאס קאובויס ב-1991. אחיו הצעיר, קטנר קופ, שיחק גם הוא במזרח וושינגטון והוחתם על ידי לוס אנג'לס ראמס כשחקן חופשי ב-2019, השתתף במחנה האימונים ובמשחקי קדם העונה, אך שוחרר במהלך קיצוץ הסגל האחרון.
סבו, ג'ייק קאפ, היה שחקן קו התקפי של אוניברסיטת וושינגטון ונבחר בדראפט בסיבוב התשיעי של דראפט 1964 ידי דאלאס קאובויס. הוא שיחק בין השנים 1964–1975 כגארד בדאלאס, וושינגטון רדסקינס, אטלנטה פלקונס וניו אורלינס סיינטס. הוא נבחר לחמישיית הרוקיז של ה-NFL, והיה קפטן הסיינטס חמש פעמים. הוא נבחר לקבוצת כל הזמנים של המועדון בשנת ה-25 ונכנס להיכל התהילה של ניו אורלינס סיינטס ב-1991.
קאפ תואר כנוצרי אדוק. כשהיה בשנתו האחרונה בתיכון, פגש קאפ את חברתו ואשתו לעתיד אנה קרוסקרי. בני הזוג נישאו ביוני 2015. יש להם שני בנים.
קרל סקוטצברג

| --- | --- |
קרל סקוטצברג ואשתו אינגה
קרל סקוטצברג ואשתו אינגה
 לידה:  1 בדצמבר 1880 Karlshamn church parish, שוודיה 
 פטירה:  14 ביוני 1963 (בגיל 82) Annedals parish, שוודיה 
 מדינה:  שוודיה 
 מקום קבורה:  Östra kyrkogården 
 השכלה:  אוניברסיטת אופסלה 
 מעסיק:  הגן הבוטני של גטבורג, אוניברסיטת אופסלה 
 בן או בת זוג:  Inga Skottsberg 
 פרסים והוקרה:  מדליית דרווין-וולאס (1958)  מדליית ליניאוס (1959)  Honorary Fellow of the Royal Society Te Apārangi 
 
קרל יוהאן פרדריק סקוטצברג (בשוודית: Carl Johan Fredrik Skottsberg;‏ 1 בדצמבר 1880 – 14 ביוני 1963) היה בוטנאי שוודי וחוקר ארצות שחקר את אנטארקטיקה.
ביוגרפיה

סקוטצברג נולד בקרלסאמן (אנ') ב-1 בדצמבר 1880 כבנו של קרל אדולף סקוטצברג (Carl Adolf Skottsberg), מנהל בית ספר, ואשתו מריה לואיסה פייפר (Maria Louisa Pfeiffer).
הוא התחנך בעיירת הולדתו, ואחר כך למד מדעים באוניברסיטת אופסלה משנת 1898, כשהוא מתמחה בבוטניקה, וקיבל שם את הדוקטורט בשנת 1907.
בין 1901 ל-1903 שימש סקוטצברג כבוטנאי רשמי במשלחת השוודית לאנטארקטיקה משנת 1901 עד 1903 באונייה אנטארקטיק. בשובו לשוודיה פרסם סקוטצברג (1905) את המחקר הפיטוגאוגרפי המקיף הראשון של הצמחייה בדרום פטגוניה וטיירה דל פואגו. מאוחר יותר הוא הוביל את המשלחת המגלנית השוודית (Svenska magellanska expeditionen) לפטגוניה, 1907 עד 1909. מאמינים כי קרל סקוטצברג היה המדען האחרון שראה את העץ האחרון מהמין סנטלום פרננדזיאנום (Santalum fernandezianum) האנדמי לאיי חואן פרננדס בשנת 1908. העץ נכרת זמן קצר אחר כך.
בשנת 1909 נישא לאינגה מרגרטה רויטר (Inga Margareta Reuter).
הוא היה אחראי שימור במוזיאון הבוטני של אוניברסיטת אופסלה מ-1909 עד 1914, אך הוביל את העבודה על הגן הבוטני החדש בגטבורג משנת 1915, ומונה לפרופסור ומנהל הגן שם, הגן הבוטני של גטבורג (אנ'), בשנת 1919.
סקוטצברג היה חבר באקדמיה המלכותית השוודית למדעים ובכמה אגודות מדע שוודיות אחרות, ונבחר לעמית של החברה המלכותית בשנת 1950. באותה שנה הוא עמד בראש הקונגרס הבוטני הבינלאומי ה-7. הוא זכה במדליית דרווין-וולאס (אנ') של האגודה הלינאית של לונדון בשנת 1958 ובמדליית ליניאן (אנ') בשנת 1959.
הוא נקבר בבית הקברות Östra kyrkogården בגטבורג.
פרסומים

The Wilds of Patagonia (1919)
Remarks on the Hawaiian Flora (1939)
Observations on Hawaiian Violets (1940)
Communities of Marine algae (1941)
Botanical Survey of the Falkland Islands
The Natural History of Juan Fernandez and Easter Island
Meddelanden (1963)
הערות שוליים

1 2  Salisbury, E. J. (1964). "Carl Johan Fredrik Skottsberg 1880-1963". Biographical Memoirs of Fellows of the Royal Society. 10: 244–256. doi:10.1098/rsbm.1964.0015.
↑  Nordisk familjebok, vol. 25 (1917), col. 1180, and vol. 38 (Suppl., 1926), col. 368
1 2 3  Biographical Index of Former Fellows of the Royal Society of Edinburgh 1783–2002 (PDF). The Royal Society of Edinburgh. ביולי 2006. ISBN 0-902-198-84-X. אורכב מ-המקור (PDF) ב-2016-03-04. {{cite book}}:  (עזרה)
| --- | --- |
בקרת זהויות :  BIBSYS: 90083853  BNC: 000392032  BNE: XX1442027  BnF: cb12386242j (data)  Botanist: Skottsb.  CiNii: DA10388431  GND: 127940367  ISNI: 0000 0001 1026 4358  KulturNav: d8818900-a4d2-4022-a8c8-d4f12a60c3f6  LCCN: n89626105  NKC: mub2014812167  NLA: 36426195  NTA: 071288589  PIC: 289910  RERO: 02-A003836890  SELIBR: 235958  SNAC: w6dv2bzm  SUDOC: 032929587  TePapa: 18015  Trove: 1255742  VcBA: 495/307519  VIAF: 49306434   WorldCat (עם VIAF): 49306434
קרית הילד

בניין קריית הילד בשכונת רוממה בירושלים
פנימיית קריית הילד היא פנימייה טיפולית לילדים ונערים בסיכון מהמגזר החרדי ומופעלת על ידי עמותת 'מעונות ילדים בישראל קריית הילד', בפיקוח ובאמצעות השירות לילד ונוער במשרד הרווחה. הפנימיה ממוקמת בשכונת רוממה בירושלים. הפנימייה מפעילה שני סניפים נוספים ברחבי ירושלים, בנוסף למערך של 80 גני ילדים, גני שפה ורשת צהרונים.
הפנימיה ורשת הגנים מנוהלים על ידי הרב דוד פרוש.
הילדים מופנים לפנימייה על ידי משרד הרווחה באמצעות לשכות הרווחה הפזורות בכל רחבי הארץ.
היסטוריה

קריית הילד הוקמה בשנת 1951 על יד הרב מנחם פרוש, חבר הכנסת במשך 35 שנה, החל מהכנסת הרביעית, ומגדולי עסקניה של היהדות החרדית.
ראשית דרכה של קריית הילד היה בהקמת מעונות וגני ילדים לרווחתם של משפחות מרובות ילדים בשנת 1951. בשנת 1973 נוסדה ה'מתיבתא' - פנימייה עם מסגרת לימודית, במטרה לייצר מקום מיטיב ליתומים ולילדי הדור השני לשואה, ולהוות מקור לקירוב והפצת יהדות ואהבה. בשנת 1999 הייתה קריית הילד מהראשונים שעברו ממתכונת של פנימייה המונית למודל של משפחתונים שהפך במהלך השנים לסמל ולדגל בפנימיות הרווחה.
אוכלוסיית הילדים

גילאי החניכים הוא 6–19, והם זוכים בפנימייה למסגרת טיפולית מקצועית, עם דגש על אוירה משפחתית חמה ומיטיבה, המסייעת לטפח לקדם ולבנות את אישיותם. הילדים באים מרקעים סוציואקונומיים קשים, מקרי סעד שונים, רובם ככולם סובלים מבעיות רגשיות או גם נפשיות, דבר המשפיע על תפקודם החברתי, הלימודי והסביבתי.
מבנה הפנימייה

כיום מבנה הפנימיה הוא משפחתוני, כך שכל קבוצת 10–12 חניכים מהווים קבוצה קטנה ומשפחתית הנקראת "משפחתון". על כל משפחתון מופקדים זוג הורי-בית המלווים מקצועית על ידי עו"ס קליני, אליהם מתלווה מדריך נוסף, שתפקידם להעניק לילדים בית חם ואוהב, והוואי משפחתי תקין. המודל מאפשר חיים ביתיים משפחתיים, לצד ובדגש על שילוב הלימודים בקהילה, כדי לתת להם כר נרחב להתפתחות נורמטיבית כמו כל ילד.
ילדי הפנימיה מחולקים ב-6 קבוצות.
מערך טיפולי חינוכי וחברתי

בפנימייה ישנו מערך טיפול נרחב הכולל: פסיכיאטר, פסיכולוגים, עובדים סוציאליים, מטפלים באמצעות בעלי חיים, אומנות ונגינה, וכן קבוצות טיפוליות שונות. כל חניך מקבל טיפול פרטני על ידי הצוות המקצועי.
הפנימייה מפעילה מערך חינוך המשבץ ודואג לכל העניינים הלימודיים, ובכלל זה: תוכניות העשרה ולמידה, מערך חוגים רחב המסייע ועוזר במוטוריקה, פיתוח חשיבה, כושר גופני, כישורי חיים, העצמה אישית, הקניית ביטחון וחדוות יצירה.
חיי החברה בקרית הילד מתאפיינים בפעילויות טיולים, מסיבות ותרבות, בר מצוות, כינוסים ועוד. כל אירוע וחג מקבל מימד חווייתי רוחני וערכי ראוי, מתוך מטרה לייצר זמן איכות וכלי לגיבוש הקבוצות, כמו גם יצירת אינטראקציה חברתית בין הקבוצות ובתוך כל קבוצה וקבוצה.
מייסד קריית הילד, הרב מנחם פרוש
ראול סלומון

אלעזר ראול סלומון (נולד בשנת 1940), הוא אתלט יהודי-צרפתי בעבר, פעמיים סגן אלוף המכביה (השביעית 1965 והשמינית 1969) בריצת 100 מטר וסגן אלוף המכביה (השביעית 1965) בריצת 200 מטר.
קורות חיים

סלומון נולד וגדל במרוקו. בגלל יהדותו הוא לא נכלל במשלחת של מרוקו למשחקים האולימפיים לטוקיו 1964. בסוף אותה שנה הוא גויס לצבא הצרפתי.
בתחרויות האתלטיקה של מכביה השביעית שנערכו בשנת 1965 זכה סולמון בשתי מדליות כסף, בריצת 100 מטר בתוצאה של 10.6 שניות, אחרי האלוף האולמפי ג'רי אשוורת' (10.6 שניות) ולפני רובינסון (10.7 שניות), שניהם מארצות הברית ובריצת 200 מטר בתוצאה של 21.8 שניות, אחרי רוג'ר וולף (21.7 שניות) ולפני לאמב (22.0 שניות), שניהם מארצות הברית.
בתחרויות האתלטיקה של מכביה השמינית שנערכו בשנת 1969 זכה סולמון בשתי מדליות, כסף וארד. מדליית כסף, בריצת 100 מטר בתוצאה של 10.5 שניות, אחרי סטפן וולד מדרום אפריקה (10.5 שניות) ולפני פרטקין מארצות הברית (10.7 שניות) ומדליית ארד, בריצת 200 מטר בתוצאה של 21.8 שניות, אחרי פרטקין (21.6 שניות) וסטפן וולד (21.7 שניות).
סלומון עלה לישראל ב-6 בינואר 1970 ובמסגרת מפעל אידלסון שנערך באפריל אותה שנה הוא השווה את שיאי ישראל בריצת 100 מטר (10.5 שניות) ובריצת 200 מטר (21.8 שניות).
הערות שוליים

↑  מעריב לספורטאים - אלופי המכביה ה-7, מעריב, 1 בספטמבר 1965
↑  תמונה של האצן היהודי צרפתי אלעזר (ראול) סלומון, דבר, 8 בינואר 1970
↑  משה לרר, 37 מעלות חום "ציינו" את "מפעל אידלסון" ה-37 במספר, מעריב, 12 באפריל 1970
ראם מקראי

שור הבר הוא הזיהוי המוסכם ביותר לראם המקראי
רְאֵם הוא יצור המופיע במקרא ובחז"ל בווריאציות שונות. הועלו מספר השערות לזיהויו, אך הזיהוי המקובל הוא שור הבר.